Infoboks

bold.dk giver her overblikket over de tre europæiske turneringer fra 2021/22, hvor Europa Conference League introduceres.

UEFA har vedtaget en ny struktur i sine europæiske turneringer fra 2021/22-sæsonen til og med 2023/24-sæsonen.

Den mest markante ændring er indførelsen af en tredje turnering, der har fået navnet Europa Conference League eller forkortet: ECL.

Kort fortalt øges antallet af deltagere i gruppespillene fra de nuværende 80 hold - 32 i Champions League og 48 i Europa League - til 96 hold - 32 hold i både Champions League, Europa League og Conference League.

bold.dk giver herunder et overblik over de tre turneringer og de vigtigste ændringer.

Indførelsen af Europa Conference League får efter alt at dømme stor betydning for de danske hold i Europa. Læs mere om det senere på bold.dk.

CL, EL og ECL fra 2021 til 2024

Overordnet kommer de tre turneringer til at ligne hinanden med 32 hold fordelt på otte grupper af fire hold, hvoraf de to bedste fra hver gruppe går videre til et slutspil.

Både i Europa League og Conference League bliver der efter gruppespillet dog indlagt et 'Indledende slutspil' for at gøre plads til otte 3'ere fra henholdsvis Champions League og Europa League.

Turnering Gruppespil Indledende slutspil (IS) Slutspil Champions League (CL) 32 hold 16 hold - 1'ere og 2'ere Europa League (EL) 32 hold 16 hold - 2'ere møder CL 3'ere 16 hold - 1'ere og vindere af IS Conference League (ECL) 32 hold 16 hold - 2'ere møder EL 3'ere 16 hold - 1'ere og vindere af IS

Champions League

Champions League ændres stort set ikke. De fire højest rangerende nationer vil fortsat have fire deltagere i gruppespillet, og kvalifikationen til gruppespillet vil være nogenlunde som nu.

Der vil også fortsat være 32 hold i gruppespillet fordelt på otte grupper af fire hold, og top to fra hver pulje går videre til ottendedelsfinalerne.

Treerne ryger som nu videre til Europa Leagues slutspil, men her er der en lille ændring. Det bliver uddybet i 'Europa League'-afsnittet herunder.

Europa League

Europa League skæres ned fra de nuværende 48 hold i gruppespillet til 32 hold og bliver mere eller mindre en kopi af Champions League – det vil sige otte grupper med fire hold.

To top fra hver gruppe går videre til Europa Leagues slutspil, mens 3'erne går videre til slutspillet i Conference League.

Europa League-slutspillet kommer til at bestå af 16 hold fra gruppespillet og otte 3'ere fra Champions Leagues gruppespil.

I første omgang dyster 2'erne fra EL med 3'erne fra CL, mens gruppevinderne fra EL sidder over.

De otte vindere fra denne 'Indledende knockoutrunde' og de otte gruppevindere møder herefter hinanden i ottendedelsfinalerne, og slutspillet fortsætter med kvart-, semi- og finale som nu.

Conference League

Den nye Conference League kommer ligesom Champions League og Europa League til at bestå af 32 hold fordelt på otte grupper af fire hold.

Slutspillet bliver strukturmæssigt en kopi af Europa Leagues slutspil. Det vil sige top to fra hver gruppe går videre til slutspillet og får selskab af de otte 3'erne fra Europa League.

I første omgang dyster 2'erne fra ECL med 3'erne fra EL, mens gruppevinderne fra ECL sidder over.

De otte vindere fra denne 'Indledende knockoutrunde' og de otte gruppevindere møder herefter hinanden i ottendelsfinalerne, og slutspillet fortsætter med kvart-, semi- og finale.

Koefficientpoint og præmiepenge

Som udgangspunkt rører UEFA ikke ved Champions League i forbindelse med indførelsen af Conference League. Det vil sige kvalifikation, koefficientpoint og præmiefordeling for bliver som nu.

I forhold til Europa League og Conference League er kvalifikationen - og den såkaldte accesslisten - også på plads, men det er hverken koefficientpoint eller præmiefordeling til gengæld.

Alt tyder på, at en del af præmiepuljen fra Europa League bliver overført til Conference League, ligesom den nye turnering også kommer til at skabe nye indtægter, som vil indgå i præmiepuljen. Men endnu har UEFA ikke klarlagt de økonomiske deltaljer.

UEFA har ikke heller klartlagt, hvordan man optjener koefficientpoint i den kommende Conference League, og om der eventuelt ændres på den del i Europa League.

Som det er nu, giver sejre og uafgjorte i henholdsvis Champions League og Europa League de samme koefficientpoint, men i Champions League har man mulighed for at score store koefficientbonusser ved at nå både gruppespillet og slutspillet.

UEFA har indtil videre blot konstateret, at der kommer flere detaljer i løbet af 2019.

Danmark risikerer at havne i den europæiske underklasse, hvor Conference League bliver hverdag, og Europa League bliver nærmest lukket land - læs mere om det og interviews med FCK-chef Daniel Rommedahl og FCM-formand Rasmus Ankersen senere på dagen.